CELEX: 32016D0109
Language: bg
Date: 2016-01-27 00:00:00
Title: Решение за изпълнение (ЕС) 2016/109 на Комисията от 27 януари 2016 година относно отказ да бъде одобрен полихексаметилен бигуанид (PHMB) (1600; 1.8) като съществуващо активно вещество за използване в биоциди за продуктови типове 1, 6 и 9 (Текст от значение за ЕИП)

28.1.2016   
            
            
               BG
            
            
               Официален вестник на Европейския съюз
            
            
               L 21/84
            
         РЕШЕНИЕ ЗА ИЗПЪЛНЕНИЕ (ЕС) 2016/109 НА КОМИСИЯТА
   от 27 януари 2016 година
   относно отказ да бъде одобрен полихексаметилен бигуанид (PHMB) (1600; 1.8) като съществуващо активно вещество за използване в биоциди за продуктови типове 1, 6 и 9
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:
   
               (1)
            
            
               Към Делегиран регламент (ЕС) № 1062/2014 на Комисията (2) е приложен списък със съществуващи активни вещества, които следва да бъдат оценени с оглед на евентуалното им одобряване за използване в биоциди. Този списък включва полихексаметилен бигуанид (PHMB) (1600; 1.8).
            
         
               (2)
            
            
               PHMB (1600; 1.8) бе оценен за използване в продуктов тип 1 „Хигиена на човека“, продуктов тип 6 „Консерванти за продукти по време на съхранение“ и продуктов тип 9 „Консерванти за влакна, кожа, гума и полимеризирани материали“, определени в приложение V към Регламент (ЕС) № 528/2012.
            
         
               (3)
            
            
               За оценяващ компетентен орган беше определена Франция. Тя представи докладите за оценката, придружени от препоръки, съответно на 5 септември 2013 г., на 8 октомври 2013 г. и на 14 февруари 2014 г.
            
         
               (4)
            
            
               В съответствие с член 7, параграф 1, буква б) от Делегиран регламент (ЕС) № 1062/2014 становищaтa на Европейската агенция по химикалите бяха формулирани съответно на 16 и 17 юни 2015 г. от Комитета по биоцидите, като бяха взети предвид заключенията на оценяващия компетентен орган.
            
         
               (5)
            
            
               Според тези становища не може да се очаква биоцидите, използвани за продуктови типове 1, 6 и 9 и съдържащи PHMB (1600; 1.8), да отговарят на изискванията, определени в член 19, параграф 1, буква б) от Регламент (ЕС) № 528/2012. Сценариите, подложени на оценка в рамките на оценките на риска за човешкото здраве и околната среда във връзка с тези продуктови типове, разкриха наличието на неприемливи рискове.
            
         
               (6)
            
            
               Поради това не е целесъобразно PHMB (1600; 1.8) да бъде одобрен за използване в биоциди за продуктови типове 1, 6 и 9.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по биоцидите,
            
         ПРИЕ НАСТОЯЩОТО РЕШЕНИЕ:
   Член 1
   PHMB (1600; 1.8) (EC №: не е приложимо; CAS № 27083-27-8 и 32289-58-0) не се одобрява като активно вещество за използване в биоциди за продуктови типове 1, 6 и 9.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 27 януари 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 167, 27.6.2012 г., стр. 1.
   
      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).